Casa Beegle

La Casa Beagle de Cabana de Molsa és una de les cases menors que formen part de les Terres Altes.

El seu assentament és la Cabana de Molsa situada en un indret a un dels extrems de les Muntanyes Grises, totalment rodejada de vegetació per trobar-se just al mig dels Boscos del Caos i a tocar del Riu Sinuós.

L’emblema de la Casa Beagle és el d’una gota d’aigua travessant dues llunes invertides que desemboca en un camp de molsa, i el seu lema és “La natura és la nostra guia”.

L’actual senyor de la Casa és Lord Bulwar Beagle, la seva senyora és Lady Ehryx Lynx i Ser Howland Beagle és el seu hereu a causa de la mort del seu germà gran, Ser Esmond Beagle.

Història
Els Beagle han habitat durant generacions a les Terres Altes i són una casa peculiar dins d’aquest territori doncs tot i jurar sempre fidelitat al líder dels clans quan aquest s’escollia i compatir la seva religió, no han volgut sentir-se partícips dels costums del Ball de la Fera per escollir el nou cap de Clans ja que al viure al mig del bosc els seus membres han conviscut sempre amb la flora i la fauna salvatge i no es senten còmodes havent de complir amb les tradicions.



Històricament, els Beagle s'havien caracteritzat sempre per entendre als animals i poder-s'hi comunicar pel fet d'haver-hi crescut. Són la família més salvatge dins de les Terres Altes i d'aquí els hi venien aquestes habilitats, però aquests trets es van anar perdent de generació en generació fins al punt en què en comptades ocasions neix un Beagle amb aquestes habilitats. És tan estrany que la seva existència ja es considera una llegenda dins de les Terres Altes.